b'\n_START_ARTICLE_\nLatinskoameri\xc4\x8dki medicinski fakultet\n_START_SECTION_\nPovijest\n_START_PARAGRAPH_\nOd 1969, Kuba je pru\xc5\xbeala medicinsku pomo\xc4\x87 ugro\xc5\xbeenim dijelovima Latinske Amerike. Nakon \xc5\xa1to su u 1998 godine u veoma kratkom roku dva uragana poharala regiju, pokazalo se da slanje doktora u pogo\xc4\x91ena podru\xc4\x8dja nije dovoljno. Tada je biv\xc5\xa1i kubanski predsjednik Fidel Castro odlu\xc4\x8dio osnovati Latinskoameri\xc4\x8dki medicinski fakultet na kojem \xc4\x87e se \xc5\xa1kolovati ljudi iz pogo\xc4\x91enih regija te na taj na\xc4\x8din omogu\xc4\x87iti stalnu medicinsku skrb. Ubrzo su do\xc5\xa1li prvi studenti iz Gvatemale i Nikaragve. Program je uskoro pro\xc5\xa1iren na Latinsku Ameriku, Karibe, Sjevernu Ameriku, Aziju i Afriku. Prva generacija studenata primila je svoje diplome na sve\xc4\x8danosti odr\xc5\xbeanoj u kazali\xc5\xa1tu Karl Marx u Havani, 20. kolovoza 2005.\n_START_SECTION_\nMisija\n_START_PARAGRAPH_\nLatinskoameri\xc4\x8dkom medicinskom fakultetu je povjeren zadatak \xc5\xa1kolovanja lije\xc4\x8dnika op\xc4\x87e prakse s glavnim naglaskom na primarnoj zdravstvenoj za\xc5\xa1titi, visokoj razini znanstvenih i tehni\xc4\x8dkih vje\xc5\xa1tina, te duhu humanosti, solidarnosti i etike s ciljem uspje\xc5\xa1nijeg djelovanja u skladu s medicinskim potrebama u regiji.\n_START_SECTION_\nStipendija\n_START_PARAGRAPH_\nStipendija uklju\xc4\x8duje: \xc5\xa1kolarinu, knjige i smje\xc5\xa1taj te skroman mjese\xc4\x8dni nov\xc4\x8dani iznos za osobne potrebe. Za uzvrat se od studenata o\xc4\x8dekuje da rade u jednoj od siroma\xc5\xa1nih i medicinski zapostavljanih zajednica Latinske Amerike.\n_START_SECTION_\nZemlje s kojima Kuba ima medicinsku suradnju\n_START_PARAGRAPH_\nLatinska Amerika Antigva i Barbuda, Argentina, Aruba, Bahami, Belize, Bolivija, Brazil, Kolumbija, Kostarika, Dominika , Dominikanska republika, Ekvador, Grenada, Gvatemala, Gvajana, Haiti, Honduras, Jamajka, Meksiko, Panama, Paragvaj, Peru, Venezuela, Sveti Kristofor i Nevis, Sveti Vincent i Grenadini, Sveta Lucija, Surinam, Trinidad i Tobago_NEWLINE_Afrika Ju\xc5\xbenoafri\xc4\x8dka Republika, Angola, Bocvana, Burkina Faso, Burundi, Zelenortska Republika, Demokratska Republika Kongo, D\xc5\xbeibuti, Eritreja, Etiopija, Gabon, Gambija, Gana, Ekvatorska Gvineja, Gvineja Bisau, Gvineja, Mali, Mozambik, Namibija, Niger, Ruanda, Sveti Toma i Princip, Sej\xc5\xa1eli, Sijera Leone, Svazi, \xc4\x8cad, Uganda, Zimbabve, Zapadna Sahara, Al\xc5\xbeir_NEWLINE_Azija Katar, Jemen, Laos, Pakistan, Isto\xc4\x8dni Timor, Indonezija_NEWLINE_Europa Italija, \xc5\xa0vicarska, Ukrajina'